**คู่มือสำหรับประชาชน : (สทก.) พิธีการศุลกากรว่าด้วยการยกเว้นอากรแก่ของตามประเภทที่ 15 ตามภาค 4 แห่งพระราชกำหนดพิกัดอัตราศุลกากร พ.ศ.2530**

**หน่วยงานที่ให้บริการ :** ด่านศุลกากรสงขลากระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

(1) หลักการทั่วไป

ภาชนะบรรจุของชนิดที่ใช้บรรจุของเพื่อความสะดวก หรือความปลอดภัยในการขนส่งระหว่างประเทศที่เรียกว่า &ldquo;คอนเทนเนอร์&rdquo; ซึ่งนำเข้าและจะส่งกลับออกไป ไม่ว่าจะโดยมีของบรรจุอยู่หรือไม่ ทั้งนี้ตามหลักเกณฑ์และเงื่อนไขที่อธิบดีกรมศุลกากรกำหนด ได้รับยกเว้นอากร

(2) หลักเกณฑ์ และเงื่อนไขเกี่ยวกับภาชนะบรรจุของชนิดที่เรียกว่าคอนเทนเนอร์ และคอนเทนเนอร์แร็ค (Container rack)

ภาชนะบรรจุของชนิดที่เรียกว่า &ldquo;คอนเทนเนอร์&rdquo; ไม่ว่าจะเป็น คอนเทนเนอร์ชนิดตู้แห้ง คอนเทนเนอร์ควบคุมอุณหภูมิ หรือคอนเทนเนอร์ที่ออกแบบเป็นพิเศษสำหรับบรรจุของ เพื่อความสะดวกหรือความปลอดภัยในการขนส่งระหว่างประเทศ เช่น Flexi tank Container, Flexi bag หรือ Flexi tainer เป็นต้น จะต้องมีลักษณะดังต่อไปนี้

 (2.1) มีความถาวร แข็งแรง และเหมาะที่จะใช้ได้หลายครั้ง

 (2.2) ออกแบบเป็นพิเศษ เพื่อความสะดวกในการขนส่งโดยยานพาหนะแบบหนึ่งแบบใด หรือหลายแบบ โดยไม่ต้องมีการรื้อบรรจุใหม่ระหว่างการขนส่ง

 (2.3) มีอุปกรณ์ช่วยให้การยกขนเคลื่อนย้ายได้สะดวก

 (2.4) มีลักษณะสะดวกต่อการบรรจุของเข้าและนำของออก

 (2.5) มีพื้นที่ภายในตั้งแต่หนึ่งลูกบาศก์เมตรขึ้นไป เว้นแต่มีลักษณะพิเศษที่เหมาะสมสำหรับใช้กับอากาศยานโดยเฉพาะ

 (2.6) มีเครื่องหมายและเลขหมายติดอยู่ด้านนอกเห็นได้ชัด

 (2.7) มีอุปกรณ์ที่เหมาะสมกับสภาพติดมา หรือนำเข้ามาพร้อมกับคอนเทนเนอร์ก็ได้ ซึ่งอุปกรณ์ที่ใช้ร่วมกับคอนเทนเนอร์ ที่เรียกว่า &quot;คอนเทนเนอร์แร็ค&quot; (Container rack) จะต้องมีลักษณะดังต่อไปนี้

 (2.7.1) มีความแข็งแรงถาวรเหมาะสมที่จะใช้ได้หลายครั้ง เช่น ทำด้วยเหล็ก เป็นต้น

 (2.7.2) ออกแบบเป็นพิเศษเพื่อความสะดวกในการใช้บรรจุสินค้าและการขนส่งสินค้า เช่น ทำด้วยโครงเหล็ก รูปโปร่ง สี่เหลี่ยมคล้ายกระบะ ตรงมุมมีขอบบรรจบกันทั้งสี่มุม มีบ่ายึดด้วยสลักและเกลียวแป้น เมื่อนำสินค้าออกแล้วสามารถถอดสลักและแป้นเกลียวที่มุมทั้งสี่ออก แล้วพับขอบทั้งสี่ด้านให้แบนราบลงกับพื้นได้

 (2.7.3) มีที่หรือช่องสำหรับยกเคลื่อนย้ายได้สะดวก เช่น มีที่สำหรับเสียบงารถฟอร์คลิฟต์ เป็นต้น

(3) การปฏิบัติเกี่ยวกับภาชนะบรรจุของชนิดที่เรียกว่าคอนเทนเนอร์และคอนเทนเนอร์แร็ค (Container rack) ซึ่งขอยกเว้นอากรตามภาค 4 ประเภทที่ 15 ให้ถือปฏิบัติดังต่อไปนี้

 (3.1) คอนเทนเนอร์และคอนเทนเนอร์แร็ค ซึ่งนำเข้าและจะส่งกลับออกไปโดยได้รับยกเว้นอากร จะต้องมีลักษณะตามข้อ (2)

 (3.2) ผู้นำของเข้าหรือเจ้าของ จะต้องส่งคอนเทนเนอร์และคอนเทนเนอร์แร็คกลับออกไปนอกราชอาณาจักรภายใน 1 ปีนับแต่วันนำเข้า เว้นแต่มีเหตุสุดวิสัยหรืออุบัติเหตุอันมิอาจหลีกเลี่ยงได้ หรือถูกเจ้าหน้าที่ศุลกากรอายัดหรือบรรจุสินค้าที่ถูกอายัด หรือเพราะเหตุอื่นใดตามที่ผู้นำของเข้าหรือเจ้าของได้รายงานให้ทราบ

 (3.3) นายเรือหรือบริษัทตัวแทนเรือต้องสำแดงรายการคอนเทนเนอร์ ที่จะขอยกเว้นอากรตามภาค 4 ประเภทที่ 15 ไว้ในบัญชีสินค้าสำหรับเรือแยกต่างหากจากรายการสินค้า โดยระบุเครื่องหมาย เลขหมาย น้ำหนัก ชนิด ขนาด และชื่อผู้รับตราส่งของคอนเทนเนอร์นั้น ๆ ให้ถูกต้องชัดเจน กรณีคอนเทนเนอร์ที่นำเข้าเพื่อวัตถุประสงค์ในการบรรจุสินค้านำเข้ารายหนึ่งรายใดโดยเฉพาะ และผู้นำเข้าสินค้าไม่ประสงค์จะส่งกลับออกไปนอกราชอาณาจักรให้สำแดงคอนเทนเนอร์ดังกล่าวในลักษณะของสินค้านำเข้าเพื่อปฏิบัติพิธีการศุลกากรชำระภาษีอากรตามปกติ

 (3.4) การนำตู้คอนเทนเนอร์และ/หรือคอนเทนเนอร์แร็ค (Container rack) เข้ามาหรือออกไปจากอารักขาศุลกากรต้องแจ้งเป็นลายลักษณ์อักษรต่อเจ้าหน้าที่ศุลกากร ณ สถานีตรวจสอบประจำท่าหรือที่นั้นกับต้องยื่นคำร้องขอตามแบบ กศก.67 สำหรับคอนเทนเนอร์และ/หรือคอนเทนเนอร์แร็คที่มีของบรรจุหรือแบบ กศก.68 สำหรับคอนเทนเนอร์และ/หรือคอนเทนเนอร์แร็คเปล่า

 (3.5) กรณีข้อ (3.4) หากเป็นการนำกลับเข้ามาในอารักขาของศุลกากรอีกครั้งหนึ่งต้องเป็นไปตามหลักเกณฑ์และเงื่อนไข ดังนี้

 (3.5.1) เป็นการนำเข้ามาเพื่อบรรจุสินค้าเพื่อส่งออกไปต่างประเทศ หรือ

 (3.5.2) เป็นการนำเข้ามาเพื่อส่งออกไปต่างประเทศ

(4) พิธีการศุลกากรนำเข้าคอนเทนเนอร์และคอนเทนเนอร์แร็ค คอนเทนเนอร์และคอนเทนเนอร์แร็คที่นำเข้า ไม่ว่าจะนำออกไปจากอารักขาของศุลกากรหรือไม่จะต้องปฏิบัติดังนี้

 (4.1) ให้ผู้นำของเข้าหรือเจ้าของยื่นใบขนสินค้าขาเข้าพิเศษพร้อมสำเนา 2 ฉบับ ต่อหน่วยงานศุลกากร ณ ท่า/ที่ ที่นำเข้า ภายใน 3 วันนับแต่วันนำเข้า

 (4.2) ทุกครั้งที่จะนำคอนเทนเนอร์และคอนเทนเนอร์แร็คออกไปจากอารักขาของศุลกากร ให้ยื่นคำร้องตามแบบที่กำหนด พร้อมสำเนา 1 ฉบับ

(5) พิธีการศุลกากรส่งออกคอนเทนเนอร์และคอนเทนเนอร์แร็ค

 (5.1) เมื่อมีการส่งคอนเทนเนอร์และคอนเทนเนอร์แร็คกลับออกไปต้องให้ผู้ส่งของออก หรือเจ้าของยื่นใบขนสินค้าขาออกพิเศษ พร้อมสำเนา 2 ฉบับ ต่อหน่วยงานศุลกากร ณ ท่า/ที่ ที่ส่งออก ภายใน 3 วันนับแต่วันเรือออก

หมายเหตุ

\*\* กรณีคำขอหรือรายการเอกสารประกอบการพิจารณาไม่ถูกต้องหรือไม่ครบถ้วน และไม่อาจแก้ไข/เพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสาร/หลักฐาน ร่วมกัน พร้อมกำหนดระยะเวลาให้ผู้ยื่นคำขอดำเนินการแก้ไข/เพิ่มเติม หากผู้ยื่นคำขอไม่ดำเนินการแก้ไข/เพิ่มเติมได้ภายในระยะเวลาที่กำหนด ผู้รับคำขอจะดำเนินการคืนคำขอและเอกสารประกอบการพิจารณา

\*\* พนักงานเจ้าหน้าที่จะยังไม่พิจารณาคำขอ และยังไม่นับระยะเวลาดำเนินงาน จนกว่าผู้ยื่นคำขอจะดำเนินการแก้ไขคำขอหรือยื่นเอกสารเพิ่มเติมครบถ้วนตามบันทึกความบกพร่องนั้นเรียบร้อยแล้ว

\*\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

\*\*ค่าธรรมเนียมคู่มือประชาชนแผ่นละ 40 บาท

**ช่องทางการให้บริการ**

|  |  |
| --- | --- |
|  **สถานที่ให้บริการ**(หมายเหตุ: -) ด่านศุลกากรสงขลา ต.หัวเขา อ.สิงหนคร จ.สงขลาโทรศัพท์ 0 7433 1397 โทรสาร 0 7433 1310/ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง)  |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**ตรวจสอบเอกสารใบขนสินค้าขาเข้าพิเศษและคำร้องตามแบบ กศก.67 สำหรับคอนเทนเนอร์และ/หรือคอนเทนเนอร์แร๊คที่มีของบรรจุหรือแบบ กศก.68 สำหรับคอนเทนเนอร์และ/หรือคอนเทนเนอร์แร๊คเปล่าและเอกสารประกอบคำร้อง(หมายเหตุ: -)  | 10 นาที | ด่านศุลกากรสงขลา |
| 2) | **การพิจารณา**พิจารณาคำร้องและเอกสารประกอบคำร้อง และแจ้งผลการพิจารณา(หมายเหตุ: -)  | 20 นาที | ด่านศุลกากรสงขลา |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง** 0 ฉบับ**สำเนา** 1 ฉบับ**หมายเหตุ** (1. เลือกใช้เอกสาร ข้อที่ 1-3 อย่างใดอย่างหนึ่ง 2. ต้องลงนามรับรองสำเนาถูกต้อง) | กรมการปกครอง |
| 2) | **บัตรประจำตัวข้าราชการหรือพนักงานองค์การของรัฐ****ฉบับจริง** 0 ฉบับ**สำเนา** 1 ฉบับ**หมายเหตุ** (1. เลือกใช้เอกสาร ข้อที่ 1-3 อย่างใดอย่างหนึ่ง 2. ต้องลงนามรับรองสำเนาถูกต้อง) | - |
| 3) | **หนังสือเดินทาง****ฉบับจริง** 0 ฉบับ**สำเนา** 1 ฉบับ**หมายเหตุ** (1. เลือกใช้เอกสาร ข้อที่ 1-3 อย่างใดอย่างหนึ่ง 2. ต้องลงนามรับรองสำเนาถูกต้อง 3. กรณีหนังสือเดินทางของชาวต่างประเทศหน่วยงานผู้ออกเอกสารเป็นของประเทศนั้นๆ) | กรมการกงสุล |
| 4) | **ทะเบียนสมรส****ฉบับจริง** 0 ฉบับ**สำเนา** 1 ฉบับ**หมายเหตุ** (1. ใช้ในกรณีเปลี่ยนคำนำหน้านามหรือเปลี่ยนนามสกุล 2. ลงนามพร้อมรับรองสำเนาถูกต้อง) | กรมการปกครอง |
| 5) | **ใบสำคัญการเปลี่ยนชื่อ****ฉบับจริง** 0 ฉบับ**สำเนา** 1 ฉบับ**หมายเหตุ** (1. ใช้ในกรณีเปลี่ยนชื่อ 2. ลงนามพร้อมรับรองสำเนาถูกต้อง) | กรมการปกครอง |
| 6) | **หนังสือรับรองนิติบุคคล****ฉบับจริง** 0 ฉบับ**สำเนา** 1 ฉบับ**หมายเหตุ** (วันที่ออกหนังสือจนถึงวันที่มายืนเอกสารอายุไม่เกิน ุ6 เดือน ลงนามพร้อมรับรองสำเนาถูกต้อง และประทับตรานิติบุคคล ) | กรมพัฒนาธุรกิจการค้า |
| 7) | **หนังสือมอบอำนาจ****ฉบับจริง** 1 ฉบับ**สำเนา** 0 ฉบับ**หมายเหตุ** (1. ใช้ในกรณีบุคคลหรือนิติบุคคลหรือผู้มีอำนาจไม่มาดำเนินการยื่นคำขอด้วยตนเอง 2. กรอกข้อความให้ครบถ้วน และระบุชื่อผู้มอบอำนาจ ผู้รับมอบอำนาจ และลงนาม พร้อมพยาน 2 คน 3. ติดอากรแสตมป์ 10-30 บาท ตามประเภทคำขอ 4. แนบเอกสารแสดงตัวตนตามเอกสารข้อ 1-3 อย่างใดอย่างหนึ่ของผู้มอบอำนาจและผู้รับมอบอำนาจพร้อมลงนามรับรองสำเนาถูกต้อง) | - |
| 8) | **คำร้องขอตามแบบ กศก.67 สำหรับคอนเทนเนอร์และ/หรือคอนเทนเนอร์แร๊คที่มีของบรรจุ หรือแบบ กศก.ุ68 สำหรับคอนเทนเนอร์และ/หรือคอนเทนเนอร์แร๊คเปล่า****ฉบับจริง** 1 ฉบับ**สำเนา** 1 ฉบับ**หมายเหตุ** - | - |
| 9) | **ใบขนสินค้าขาเข้าพิเศษ พร้อมเอกสารประกอบ เช่น สำเนาบัญชีราคาสินค้า (Invoice) , สำเนา B/L ใบตราส่ง , สำเนาบัญชีรายละเอียดการบรรจุหีบห่อ (Packing List)****ฉบับจริง** 1 ฉบับ**สำเนา** 2 ฉบับ**หมายเหตุ** - | - |
| 10) | **ใบขนสินค้าขาออกพิเศษ พร้อมเอกสารประกอบ เช่น สำเนาบัญชีราคาสินค้า (Invoice) , สำเนา B/L ใบตราส่ง , สำเนาบัญชีรายละเอียดการบรรจุหีบห่อ (Packing List)****ฉบับจริง** 1 ฉบับ**สำเนา** 2 ฉบับ**หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| *ไม่มีข้อมูลค่าธรรมเนียม* |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ระฆังศุลกากรของด่านศุลกากรสงขลา โทรศัพท์ 0 7433 1397 โทรสาร 0 7433 1310(หมายเหตุ: -)  |
| 2) | โทรศัพท์สายด่วนศุลกากร 1332 ในวันและเวลาราชการ(หมายเหตุ: -)  |
| 3) | โทรสารหมายเลข 0-2671-5250(หมายเหตุ: -)  |
| 4) | ไปรษณีย์โดยทำหนังสือส่งมาที่ กลุ่มคุ้มครองและส่งเสริมจริยธรรม กรมศุลกากร ถนนสุนทรโกษา แขวงคลองเตย เขตคลองเตย กรุงเทพมหานคร(หมายเหตุ: -)  |
| 5) | จดหมายอิเล็กทรอนิกส์ (e-Mail) ที่ ctc@customs.go.th(หมายเหตุ: -)  |
| 6) | สื่อสารมวลชน(หมายเหตุ: (กรณีที่หัวหน้ากลุ่มคุ้มครองจริยธรรมของกรมศุลกากรเห็นว่าควรรับเป็นเรื่องร้องเรียน))  |
| 7) | ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม กรมศุลกากร ถนนสุนทรโกษา แขวงคลองเตย เขตคลองเตย กรุงเทพมหานคร(หมายเหตุ: -)  |
| 8) | ศูนย์บริการศุลกากร (โทร 1164) หรือหน่วยงานภาครัฐอื่น(หมายเหตุ: -)  |
| 9) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | ใบขนสินค้าขาเข้า-ขาออกพิเศษสำหรับคอนเทนเนอร์และคอนเทนเนอร์แร็ค(หมายเหตุ: (http://www.customscarecenter.com/index.php?lay=show&ac=article&Id=539803936&Ntype=7))  |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 23/07/2558